Da Architekt und Måla Le Corbusier (1887-1965) håd, basierend auf de menschlichn Måßn und am Goidnen Schnitt, ab 1940 a eiheitlichs Måßsystem entwickelt. In seina Schrift Der Modulor (1949), de wo zu de bdeitendstn Schriftn da Architekturgschicht beziehungsweise -theorie ghead, håda des veröffntlicht. Scho 1934 is eahm fiah´d Anwendung vo mathematischn Ordnungsprinzipien vo da Universität Zürich da Titl doctor honoris causa da mathematischn Wissnschåftn valiahn worn.